Այս աշխարհում, ուր տարածությունները նախկին կարեւորությունը չունեն, Հայաստանի եւ Արգենտինայի միջեւ հեռավորությունը մեր հարաբերություններում այլեւս այնքան կարեւոր չէ, որքան տնտեսական համագործակցության ընդհանուր ծրագրերը, քաղաքական կամքն ու հավատը բոլոր դժվարությունները հաղթահարելու մեր ժողովուրդների վճռականության նկատմանբ: Արգենտինան նույնպես կհաղթահարի այսօրվա բոլոր դժվարությունները եւ աշխարհում հաջողության կհասնի ոչ միայն քաղաքական եւ տնտեսական ասպարեզում, այլ նաեւ` ֆուտբոլի դաշտում: Ինձ բախտ է վիճակվել դիտել Արգենտինայի թիմի խաղը աշխարհի վերջին առաջնության ժամանակ Ձեր նախագահի հետ միասին, որն այն ժամանակ Հայաստանում էր: Վստահեցնում եմ, որ մեր երկրում հազարավոր մարդիկ ձեզ հետ միասին կիսում են այն զգացումները, որ դուք ունենք ձեր հիանալի ազգային թիմի նկատմամբ: Մենք ձեզ հաջողություն ենք մաղթում: